La Regidoria d'Educació obri el procés d'admissió per als cicles d'Infantil i Primària
07 de maig 2025

La Regidoria d'Educació de l'Ajuntament de Sagunt ha obert el procés d'admissió d'alumnat per als cicles d'Infantil i Primària en els centres escolars del municipi, el termini del qual conclou el dia 14 de maig. Per als cicles de Secundària i Batxillerat el termini anirà del 15 al 23 de maig. Posteriorment haurà de formalitzar-se la matriculació, una vegada assignat el centre a cada estudiant, tenint en compte els terminis establits.

El procés haurà de formalitzar-se preferentment de manera telemàtica a través de la [**plataforma _AdmiNOVA_ habilitada**](https://portal.edu.gva.es/adminova/) per a això, encara que en cas de tindre només passaport, dificultats tècniques o limitacions informàtiques les persones interessades podran acudir a fer la sol·licitud d'inscripció al centre que trien com a primera opció. A més, en la web d'Educació està disponible també un accés directe al tràmit.

Per a formalitzar la sol·licitud en línia d'escolarització es requerix disposar de DNI o NIE i una adreça de correu electrònic (és per este motiu que les persones que solament disposen de passaport hauran de fer-ho exclusivament de manera presencial en el centre que desitgen sol·licitar com a primera opció perquè els generen la clau d'admissió). Es recomana conservar la clau d'accés, l'identificador i la contrasenya durant tot el procés per a poder consultar els resultats posteriorment i, en cas de ser necessari, formular reclamacions.

Les llistes provisionals d'admissió per als cicles d'Infantil i Primària es publicaran el dia 4 de juny, les d'ESO es coneixeran el 7 de juliol i les de Batxillerat el 14 de juliol. El termini de reclamacions serà fins al 6 de juny, el 9 de juliol i el 16 de juliol respectivament; i les llistes definitives eixiran el 18 de juny per a Infantil i Primària, el 16 de juliol per a Secundària i el 22 de juliol en el cas de Batxillerat.

Tant les llistes provisionals com les definitives es podran consultar en la pròpia [**plataforma AdmiNOVA**](https://portal.edu.gva.es/adminova/) o en els centres que cadascú haja triat com a primera opció. Les reclamacions provisionals s'hauran de presentaran telemàticament a través de la mateixa via, mentre que les reclamacions definitives es presentaran a través de Sol·licitud General Única de la Generalitat davant la Direcció Territorial d'Educació en el termini d'un mes des de la seua publicació.

Conclòs el procés d'admissió, i una vegada assignat centre a cada estudiant, els períodes de matriculació telemàtica aniran del 18 al 27 de juny per a Educació Infantil i Primària, del 16 al 21 de juliol per a ESO i del 22 al 25 de juliol per a Batxillerat; mentre que la matriculació presencial serà del 18 de juny al 2 de juliol, del 16 al 22 de juliol i del 22 al 28 de juliol respectivament.

![](/media/esoo1ylq/c_cartell_admissioescolaritzaciocurs25-26_val.jpg?width=595&height=850)

*   [](http://www.facebook.com/sharer.php?u=https://aytosagunto.es/va/actualitat/2025-05-07-la-regidoria-d-educacio-obri-el-proces-d-admissio-per-als-cicles-d-infantil-i-primaria/ "Facebook")
*   [](http://twitter.com/share?url=https://aytosagunto.es/va/actualitat/2025-05-07-la-regidoria-d-educacio-obri-el-proces-d-admissio-per-als-cicles-d-infantil-i-primaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-07-la-regidoria-d-educacio-obri-el-proces-d-admissio-per-als-cicles-d-infantil-i-primaria/ "Linked In")
*   [](mailto:?body=https://aytosagunto.es/va/actualitat/2025-05-07-la-regidoria-d-educacio-obri-el-proces-d-admissio-per-als-cicles-d-infantil-i-primaria/)